ਘੋ

ਘੋ ਜਾਂ ਗ'ਓ ਭੂਟਾਨ ਦੇਸ਼ ਵਿੱਚ ਮਰਦਾਂ ਲਈ ਇੱਕ ਰਵਾਇਤੀ ਅਤੇ ਰਾਸ਼ਟਰੀ ਪਹਿਰਾਵਾ ਹੈ। ਇਹ 17ਵੀਂ ਸਦੀ ਵਿੱਚ ਨਗਾਵਾਂਗ ਨਾਮਗਿਆਲ, ਪਹਿਲੇ ਜ਼ਾਬਡਰੁੰਗ ਰਿਨਪੋਚੇ ਵੱਲੋਂ ਨਗਾਲੋਪ ਲੋਕਾਂ ਨੂੰ ਇੱਕ ਹੋਰ ਵੱਖਰੀ ਪਹਿਚਾਣ ਦੇਣ ਲਈ ਪੇਸ਼ ਕੀਤਾ ਗਿਆ। ਇਹ ਇੱਕ ਗੋਡਿਆਂ ਤੱਕ ਦਾ ਚੋਲਾ ਹੈ, ਜੋ ਕਮਰ ਦੇ ਆਲੇ-ਦੁਆਲੇ ਇੱਕ ਕੱਪੜੇ ਦੀ ਪੇਟੀ ਨਾਲ ਬੰਨ੍ਹਿਆ ਜਾਂਦਾ ਹੈ, ਜਿਸਨੂੰ ਕੇਰਾ  ਕਿਹਾ ਜਾਂਦਾ ਹੈ। ਤਿਉਹਾਰਾਂ ਦੇ ਮੌਕਿਆਂ 'ਤੇ ਇਸਨੂੰ ਕਬਨੀ ਨਾਲ ਪਹਿਨਿਆ ਜਾਂਦਾ ਹੈ।

ਭੂਟਾਨ ਸਰਕਾਰ ਦੇ ਹੁਕਮ ਅਨੁਸਾਰ ਭੂਟਾਨ ਦੇ ਸਾਰੇ ਮਰਦਾਂ ਲਈ ਸਰਕਾਰੀ ਦਫ਼ਤਰਾਂ ਜਾਂ ਸਕੂਲਾਂ ਵਿੱਚ ਕੰਮ ਕਰਨ ਦੌਰਾਨਘੋ ਪਹਿਨਣਾ ਜ਼ਰੂਰੀ ਹੈ। ਮਰਦਾਂ ਨੂੰ ਰਸਮੀ ਮੌਕਿਆਂ 'ਤੇ ਵੀ ਘੋ ਪਹਿਨਣਾ ਲਾਜ਼ਮੀ ਹੈ। ਆਪਣੇ ਆਧੁਨਿਕ ਰੂਪ ਵਿੱਚ ਇਹ ਕਾਨੂੰਨ 1989 ਤੋਂ ਹੋਂਦ ਵਿੱਚ ਹੈ, ਪਰ ਡ੍ਰੀਗਲਾਮ ਨਮਜ਼ਾ ਡਰੈੱਸ ਕੋਡ ਬਹੁਤ ਪੁਰਾਣਾ ਹੈ।

ਘੋ ਦੇ ਹੇਠਾਂ, ਮਰਦ ਇੱਕ ਟੇਗੋ ਪਹਿਨਦੇ ਹਨ। ਟੇਗੋ ਇੱਕ ਚਿੱਟੀ ਜੈਕੇਟ ਹੁੰਦੀ ਹੈ ਜਿਸ ਵਿੱਚ ਲੰਬੇ, ਮੁੜੇ ਹੋਏ ਕਫ਼ ਹੁੰਦੇ ਹਨ। 

ਖ਼ਯੇਂਟਸੇ ਨੋਰਬੂ ਦੀ ਫਿਲਮ "ਟਰੈਵਲਰਜ਼ ਐਂਡ ਮੈਜਿਸ਼ੀਅਨਜ਼ " ਵਿੱਚ ਮੁੱਖ ਅਦਾਕਾਰ ਤਸ਼ੇਵਾਂਗ ਡੇਂਡੁਪ ਇੱਕ ਡੈਨਿਮ ਘੋ ਪਹਿਨਦਾ ਹੈ।  ਇਹ ਵਿਲੱਖਣ ਨੀਲਾ ਜੀਨ ਘੋ  ਅੱਠ ਮੀਟਰ ਡੈਨਿਮ ਤੋਂ ਬਣਾਇਆ ਗਿਆ ਸੀ। ਮੰਨਿਆ ਜਾਂਦਾ ਹੈ ਕਿ ਇਹ ਦੁਨੀਆ ਦਾ ਇਕਲੌਤਾ ਡੈਨਿਮ ਘੋ  ਹੈ। ਇਹ ਭੂਟਾਨੀ ਫਿਲਮ ਵਿੱਚ ਦਰਸਾਏ ਗਏ ਘੋ  ਦੀਆਂ ਕਈ ਕਿਸਮਾਂ ਵਿੱਚੋਂ ਇੱਕ ਹੈ।

 ਇਹ ਵੀ ਵੇਖੋ 

 ਕੀਰਾ
 ਟੋਏਗੋ
 ਕਾਬਨੀ
 ਖੋ (ਪੋਸ਼ਾਕ)

 ਹਵਾਲੇ 

ਸ਼੍ਰੇਣੀ:ਪਹਿਰਾਵਾ